Momčilo Djokić

Momčilo Đokić-Gusar (Kuršumlija, 27. februar 1911 — Bela Crkva, 21. april 1983) je bio jugoslovenski fudbaler i

fudbalski trener.

Biografija
Počeo je da igra fudbal 1921. u podmlatku beogradske Jugoslavije. Prvotimac je postao 1928. i odigrao je ukupno 272 utakmice, najčešće na poziciji levog halfa. Prestao je da igra aprila 1940. Nastupio je na 24 utakmice za gradsku selekciju Beograda i jednu za „B“ reprezentaciju 1936. Za reprezentaciju Jugoslavije odigrao je 13 utakmica. Debitovao je 13. aprila 1930. protiv Bugarske (6-1) u Beogradu. Bio je učesnik Svetskog prvenstva 1930. u Urugvaju. Igrao je u sve tri utakmice koje je reprezentacija tamo odigrala. Reprezentacija Jugoslavije je na tom prvenstvu završila takmičenje porazom od Urugvaja sa 6-1, u polufinalu. Od dresa reprezentacije se oprostio 13. decembra 1936. (0-1) u Parizu.

Završio je Trgovačku akademiju 1928. godine u Beogradu, službovao je u Beogradu, Boru, Zaječaru, Negotinu, Nišu i Vršcu, gde je u isto vreme bio i trener. Penzionisan je kao šef računovodstva gradilišta Hidroelektrane Đerdap.

Zanimljivosti

 * Na SP 1930 je imao 19 godina
 * Igrao ga je Bojan Krivokapić
 * Njegov drugi nadimak je bio Glavonja